[{"text_idx": "#000009", "text": "Fe ddaeth newid mawr ar ddechrau fy PhD \u2013 fe symudais i\u2019r Alban gan mai dyna ble oedd fy ngwaith ymchwil o ddydd i ddydd yn cael ei wneud. Rwyf wedi bod yno ers hynny!"}, {"text_idx": "#000010", "text": "Wrth grwydro\u2019r Alban yn ystod fy amser rhydd (os oes y fath beth yn ystod PhD) cefais fy hudo\u2019n llwyr gan fynyddoedd y wlad. Ni wnaeth teithiau dringo tramor i Foroco, Nepal, Bolifia a Gwlad yr Ia\u0302 wneud dim i leihau fy mrwdfrydedd am hwyl mewn mannau uchel. Yn y pen draw, er bod gen i yrfa wyddonol addawol, penderfynais i ailhyfforddi fel y gallwn weithio\u2019n broffesiynol ym mynyddoedd yr Alban."}, {"text_idx": "#000011", "text": "Yna fe ddaeth llawer o flynyddoedd o ganolbwyntio a gwaith caled, gan alluogi newid cyfeiriad llwyr yn fy mywyd gwaith, a chefais fy nghefnogi drwyddo gan fy ngwraig y cwrddais a\u0302 hi ar daith ddringo yn yr Himalaya."}, {"text_idx": "#000012", "text": "Cefais bleser mawr yn gweithio drwy\u2019r flwyddyn ym mynyddoedd yr Alban, yn arwain teithiau tywys a chyrsiau hyfforddi sgiliau mynyddig drwy fy musnes bach fy hun, yn ogystal a\u0302 gweithio i ddarparwyr gweithgareddau awyr agored a gwyliau antur eraill."}, {"text_idx": "#000016", "text": "Felly, beth mae gwyddonydd sydd wedi troi\u2019n fynyddwr yn gwneud yn ystod y cyfnod clo? Fe wnes i droi\u2019n greadigol."}, {"text_idx": "#000018", "text": "Arweiniodd fy nghreadigrwydd at fy llyfr cyntaf, A Quest For Fulfilment, sydd wedi cael ei chyhoeddi bellach. Ni feddyliais erioed y byddwn yn newid o ymchwilydd, i fynyddwr, i awdur."}]